stanford-oval/wikipedia huggingface dataset:
Ridley

Ridley on muun muassa seuraavien henkilöiden sukunimi:
Arnold Ridley (1896–1984), brittiläinen näyttelijä ja näytelmäkirjailija
Calvin Ridley (s. 1994), yhdysvaltalainen amerikkalaisen jalkapallon pelaaja
Daisy Ridley (s. 1992), brittiläinen näyttelijä
Matt Ridley (s. 1958), brittiläinen tiedekirjoittaja
Mike Ridley (s. 1963), kanadalainen jääkiekkoilija
Nicholas Ridley (n. 1500–1555), englantilainen teologi, uskonpuhdistaja, Lontoon piispa ja protestanttinen marttyyri
Philip Ridley (s. 1960), brittiläinen taiteilija, kirjailija, valokuvaaja ja elokuvaohjaaja.
Etunimenä

Ridley Scott (s. 1937), englantilainen elokuvaohjaaja ja -tuottaja
Kuvitteellisia henkilöitä

Ridley, konnahahmo Nintendon Metroid-sarjassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luettelo tietokoneohjelmoijista

Tämä on luettelo merkittävistä tietokoneohjelmoijista.
A – C

Alfred Aho – AWK
Paul Allen – Altair BASIC, Applesoft BASIC, mukana perustamassa Microsoftia
Marc Andreessen – Mosaic, mukana perustamassa Netscapea
Bill Atkinson – QuickDraw, HyperCard
John Backus – FORTRAN, Backus-Naur-muoto
Friedrich Ludwig Bauer – ALGOL
Steven Bellovin – Usenet, Internet Architecture Board
Fabrice Bellard – FFmpeg, QEMU
Tim Berners-Lee – World Wide Webin keksijä
Eric Bina – Mosaic
Grady Booch – UML-mallinnus
Steve Bourne – Bourne shell
Sergei Brin – mukana perustamassa Googlea
Danielle Bunten Berry – M.U.L.E.
John Carmack – Doom, Quake
Vint Cerf – TCP/IP
Edgar F. Codd – Relaatiomalli
Bram Cohen – BitTorrent
Alan Cox – AberMUD, Linuxin verkkokoodi, FSF:n Award for the Advancement of Free Software 2003
Ward Cunningham – Wiki
David Cutler – RSX-11M, VMS, WindowsNT
D – F

Edsger Dijkstra – ALGOL, Dijkstran algoritmi, "Go To Statement Considered Harmful"
Brendan Eich – JavaScript, Netscapen ja Mozillan JavaScript-moottorit
Larry Ellison – Oracle Corporation
Matthias Ettrich – KDE-projektin aloittaja, LyX
G – J

Bill Gates – Toinen Microsoft-yrityksen perustajista
John Gilmore – Electronic Frontier Foundationin perustajia, GNU Debuggerin ylläpitäjä
Adele Goldberg – Smalltalk
James Gosling – Java, NeWS, Gosling Emacs
Paul Graham
Andi Gutmans – mukana luomassa PHPtä
Margaret Hamilton – Apollo Guidance Computer
Anders Hejlsberg – Turbo Pascal, Delphi, C#
Andy Hertzfeld – Macintosh, Nautilus
C. A. R. Hoare
Grace Hopper – FLOW-MATIC
Miguel de Icaza – Midnight Commander, Wine, SPARC-Linux, GNOME-projektin perustaja, Mono-projektin aloittaja, Evolution, Gnumeric
Dan Ingalls – Smalltalk, BitBlt
Kenneth Iverson – APL
Tōru Iwatani – Pac-Man
Stephen Johnson – Yacc, Lint
Bill Joy – BSD, vi. Sun Microsystemsin perustaja
K – L

Mitch Kapor – Lotus 1-2-3, Electronic Frontier Foundationin perustajia
Phillip Katz – Zip-tiedostomuodon luoja, PKZIP
Alan Kay – Smalltalk, Olio-ohjelmointi
John George Kemeny – BASIC
Brian Kernighan – AWK
Gary Kildall – CP/M
Donald E. Knuth – TeX, The Art of Computer Programming
David Korn – Korn shell
Greg Kroah-Hartman – Linux-ydin, udev
Rasmus Lerdorf – PHP
Ada Lovelace – Ensimmäinen ohjelmoija,  Analyyttinen kone
Al Lowe – Leisure Suit Larry
M – Q

Yukihiro Matsumoto – Ruby
John McCarthy – Lisp
Marshall Kirk McKusick  – BSD, FreeBSD
Sid Meier – Civilization
Jeff Minter
Peter Naur – ALGOL 60, Backus–Naur-muoto
Jarkko Oikarinen – IRC
Larry Page – Google
Seymour Papert – Logo
Aleksei Pažitnov – Tetris
Brian Paul – Mesa 3D
Markus Persson – Minecraft
Rob Pike – Plan 9, UTF-8, Go
Lennart Poettering - PulseAudio, avahi, systemd
R

Theo de Raadt – OpenBSD, OpenSSH, NetBSD -projektien perustajia
Jef Raskin – Macintosh
Eric S. Raymond – Fetchmail-sähköpostipalvelimen luoja
Hans Reiser – ReiserFS
Dennis Ritchie – C ja Unix
Ronald Rivest – RSA
John Romero – Doom
Guido van Rossum – Python
S – V

Adi Shamir – RSA
Charles Simonyi – Microsoft Word, Microsoft Excel
Richard M. Stallman – Emacs, GNU-projektin luoja
Bjarne Stroustrup – C++
Zeev Suraski – PHP3
Aaron Swartz – RSS, Reddit
Andrew Tanenbaum – Minix, Amoeba
Larry Tesler – Smalltalk, Apple Lisa, Object Pascal
Ken Thompson – UNIX, B (C:n edeltäjä)
Jon Stephenson von Tetzchner – Opera
Andrew Tridgell – Samba, rsync
Linus Torvalds – Linux-käyttöjärjestelmäytimen luoja ja ylläpitäjä, Gitin luoja
Theodore Ts’o – Linuxin tiedostojärjestelmät ext2, ext3, ext4, e2fsprogs, /dev/random
Alan Turing – Turingin kone
Wietse Venema – Postfix, SATAN, TCP Wrappers
Paul Vixie – Vixie cron, BIND
W – Z

Larry Wall – Perl
John Warnock – Adobe
Roberta Williams ja Ken Williams – King’s Quest
Niklaus Wirth – Pascal, Modula-2, Oberon
Steve Wozniak
Will Wright – SimCity
Jamie Zawinski – Netscape, XEmacs, Mozilla, XScreenSaver
Mark Zuckerberg – Facebook
Randersin kunta

| Randersin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Randers
Hallinto:  
 – Pormestari:  Henning Jensen Nyhuus
Pinta-ala:  
 – Kokonaispinta-ala:  747,8 km²
Väkiluku:  97 945
 – Väestötiheys:  131,0 as./km²
 
 www.randers.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Randers on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 97 945 asukasta, ja sen pinta-ala oli 747,8 neliökilometriä. Kunnan keskustaajama on myös nimeltään Randers.
Kunnan koko kasvoi huomattavasti vuonna 2007, jolloin siihen liitettiin ympäröiviä kuntia Tanskan kuntauudistuksen takia. Ennen kuntaliitosta kunnassa oli noin 55 000 asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Randersin kunnan kotisivut (tanskaksi)
Robert Merton

| Robert Merton |
| --- | --- |
 Robert C. Merton vuonna 2006.
Henkilötiedot
Syntynyt: 31. heinäkuuta 1944 (ikä 80) New York
Koulutus ja ura
Tutkinnot:  MIT
Väitöstyön ohjaaja:  Paul Samuelson
Instituutti:  Harvardin yliopisto MIT
Tutkimusalue:  Talous, rahoitus ja asset pricing (käännä suomeksi)
Palkinnot:   Nobelin taloustieteen palkinto
Robert C. Merton (s. 31. heinäkuuta 1944 New York) on yhdysvaltalainen taloustieteilijä. Hän on tunnettu rahoituksen tutkija ja on kehittänyt etenkin osakemarkkinoiden analyysin teoriaa. Merton väitteli MIT:ssä vuonna 1970 ja toimi siellä professorina vuosina 1974–1988. Tämän jälkeen hän siirtyi Harvardin yliopistoon. Hänet palkittiin taloustieteen Nobelin muistopalkinnolla vuonna 1997 yhdessä Myron Scholesin kanssa.
Merton on tunnetun sosiologin Robert K. Mertonin poika.
Robert Mertonin parhaiten tunnettu tutkimus tarkastelee johdannaisinstrumenttien, kuten optioiden, hinnoittelua. Hän julkaisi tutkimuksen aiheesta samanaikaisesti kuin Fischer Black ja Myron Scholes päätyen myös samaan tulokseen (”A Dynamic General Equilibrium Model of the Asset Market and Its Application to the Pricing of the Capital Structure of the Firm”, MIT Sloan School of Management, Working Paper 497–70, 1970). Esimerkiksi uudehkossa IFRS 2 -kirjanpito- ja tilinpäätösstandardissa viitataan Black–Scholes–Merton-kaavaan.
René Marsiglia

| Henkilötiedot |
| --- | --- | --- |
Koko nimi: René Marsiglia
Syntymäaika: 17. syyskuuta 1959
Syntymäpaikka: Aubagne, Bouches-du-Rhône, Ranska
Kuolinaika: 25. syyskuuta 2016 (57 vuotta)
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1976–1978 1978–1983 1983–1985 1985–1987 1987–1994 1994–1995 |  US Boulogne  Lille OSC  RC Lens  Sporting Toulon Var  OGC Nice  Amiens SC | 33 (0) 148 (4) 83 (1) 67 (2) 185 (5) 29 (0) |
Valmennusura
1998–2000 2001–2002 2002–2003 2003–2004 2006–2010 2010–2011 2011–2012 2013–2014:  Amiens SC  AS Cannes  Olympique Alès  AS Cannes  OGC Nice (Formation)  OGC Nice (apuv.)  OGC Nice  Nîmes Olympique
 Seurajoukkueuran tilastot kattavat vain kansalliset sarjat.
René Marsiglia (19. syyskuuta 1959 – 25. syyskuuta 2016) oli ranskalainen jalkapallovalmentaja ja keskikenttäpelaaja.
Ura pelaajana

Marsiglia aloitti pelaajauransa US Boulognessa 1976 edustettuaan juniorivuotensa Aubagnea ja SO Caillolsia. Hän edusti kaksi kautta Boulognea, kunnes siirtyi 1978 pääsarjaan nousseeseen Lilleen. Hän edusti Lilleä liigassa viiden kauden ajan ja pelasi seuran paidassa lähes 150 liigaottelua. Lillestä puolustavana keskikenttäpelaajana viihtynyt Marsiglia kulki RC Lensin ja Sporting Toulon Varin kautta OGC Niceen. Marsiglia edusti rivieralaisseuraa seitsemän kauden ajan ja kuului seuran avainpelaajistoon. Hän jätti joukkueen kesällä 1994 ja pelasi uransa viimeisen kauden 1994–1995 Amiensissa.
Ura valmentajana

Pelaajauransa jälkeen Marsiglia siirtyi Amiensin valmennuskeskukseen, josta hän nousi seuran päävalmentajaksi marraskuussa 1998 häntä Lillessä valmentaneen Arnaud Dos Santosin saatua potkut. Marsiglia pelasti Amiensin putoamiselta Division 2:sta kaudella 1998–1999, mutta seuraava kausi sujui murheellisesti, ja lopulta hän sai potkut helmikuussa 2000. Seura putosi Marsiglian potkuista huolimatta Nationaliin kauden päätteeksi.
Marsiglia jatkoi uraansa Le Havre AC:n valmennuskeskuksessa 2000–2001 ja palasi päävalmentajaksi kaudelle 2001–2002 AS Cannesin joukkueeseen. Hän valmensi joukkuetta yhden kauden, siirtyi sitten Olympique Alèsin valmentajaksi ja palasi jälleen kaudeksi 2003–2004 AS Cannesin peräsimeen. Hän sai potkut tehtävästään elokuussa 2004.
Heinäkuussa 2005 Marsiglia palasi pelaajaurallaan edustamaansa OGC Niceen ja toimi kauden 2005–2006 ajan pelaajatarkkailijana. Kesällä 2006 hän nousi seuran valmennuskeskuksen johtoon ja toimi tehtävässä neljän vuoden ajan. Maaliskuussa 2010 Marsigliasta tuli seuran edustusjoukkueen apulaisvalmentaja. Yhdessä Éric Royn kanssa hän onnistui luotsaamaan Nicen kuiville putoamiskamppailusta, ja kaksikko jatkoi tehtävässään myös kaudella 2010–2011. Vaikka menestys oli jälleen vaisua ja Nice säilytti vain vaivoin sarjapaikkansa, Roy ja Marsiglia jatkoivat valmentajina myös kaudelle 2011–2012. Vaikea syyskausi johti lopulta Royn potkuihin marraskuun puolivälissä 2011 ja Marsigliasta tuli seuran päävalmentaja. Marsiglian johdolla Nice onnistui parantamaan hieman otteitaan ja säilytti sarjapaikkansa lopulta neljän pisteen turvin. Kauden jälkeen Marsiglia ilmoitti, ettei jatka seuran päävalmentajan.
Joulukuun lopussa 2013 Marsiglia palasi valmennustehtäviin Ligue 2:n hännille juuttuneen Nîmes Olympiquen uutena päävalmentajana. Marsiglian johdolla Nîmes onnistui nousemaan pois putoamisviivan alapuolelta ja 15. sija takasi sarjapaikan säilymisen. Kauden jälkeen hän joutui kuitenkin tekemään tilaa José Pasqualettille.
Marsiglia kuoli syöpään 57-vuotiaana 25. syyskuuta 2016.
Rieselin luku

Lukuteoriassa Rieselin luku on sellainen pariton luonnollinen luku k, että kaikki luvut muotoa  k2^{n}-1 ovat yhdistettyjä lukuja, kun n on mikä tahansa luonnollinen luku. Toisin sanoen joukon
 \left\{\,k2^{n}-1:n\in \mathbb {N} \,\right\}
kaikki alkiot ovat yhdistettyjä lukuja.
Vuonna 1956 Hans Riesel todisti, että luvulla 509203 on tämä ominaisuus. Hän todisti myös, että sama ominaisuus on luvuilla 509203 + 11184810m (kaikilla luonnollisilla luvuilla m). Tästä seuraa, että Rieselin lukuja on äärettömän monta.
Jos luku on sekä Rieselin luku että Sierpinskin luku, niin sitä sanotaan Brierin luvuksi.
Kirjallisuutta

Riesel Hans (1956) "Några stora primtal" . Elementa 39: 258–260
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Riesel number
Käännös suomeksi
Rob Roy

| Rob Roy |
| --- | --- |

Ohjaaja:  Michael Caton-Jones
Käsikirjoittaja:  Alan Sharp
Tuottaja:   Peter Broughan  Richard Jackson 
Säveltäjä:  Carter Burwell
Kuvaaja:  Karl Walter Lindenlaub
Leikkaaja:  Peter Honess
Tuotantosuunnittelija:  Assheton Gorton
Pääosat:   Liam Neeson  Jessica Lange  John Hurt 
Valmistustiedot
Valmistusmaa:   Yhdysvallat  Iso-Britannia 
Tuotantoyhtiö:   UA United Artists Pictures Inc.  Talisman Films Ltd.  MGM / UA Entertainment 
Levittäjä:  United Artists Netflix
Kesto:  139 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rob Roy on Michael Caton-Jonesin ohjaama historiallinen elokuva vuodelta 1995. Elokuva sijoittuu Skotlannin ylämaalle. Liam Neeson esittää pääosassa Robert Roy MacGregoria, Robin Hoodiin rinnastettua klaanipäällikköä, joka joutuu ryhtymään lainsuojattomaksi koettuaan vääryyksiä.
Tim Roth oli roolistaan parhaan miessivuosan Oscar-ehdokkaana.
Näyttelijät

| 0 | 1 | 2 |
| --- | --- | --- |
|  Liam Neeson  | … |  Rob Roy         |
|  Jessica Lange  | … |  Mary    |
|  John Hurt  | … |  Montrose        |
|  Tim Roth  | … |  Cunningham      |
|  Eric Stoltz  | … |  McDonald        |
|  Brian Cox  | … |  Killearn        |
|  Andrew Keir  | … |  Argyll          |
|  Brian McCardie  | … |  Alasdair        |
|  David Hayman  | … |  Sibbald         |
|  Gilbert Martin  | … |  Guthrie         |
|  Vicki Masson  | … |  Betty           |
|  Gilly Gilchrist  | … |  Iain    |
|  Jason Flemyng  | … |  Gregor          |
|  Ewan Stewart  | … |  Coll    |
|  Brian Mcarthur  | … |  Ranald          |
|  David Palmer  | … |  Duncan          |
|  Myra McFadyen  | … |  näpertelijän nainen   |
|  Karen Matheson  | … |  Ceilidh laulaja   |
|  Shirley Henderson  | … |  Morag   |
|  John Murtagh  | … |  tuomari   |
|  Bill Gardiner  | … |  tavernan poika   |
|  Valentine Nwanze  | … |  tarjoilijapoika   |
|  Richard Bonehill  | … |  Guthrien vastustaja   |
Lähde:
Rob Schroeder

| Rob Schroeder> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1962
Talli(t):  Lotus
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain Grand Prix 1962
Viimeinen kilpailu:  Yhdysvaltain Grand Prix 1962
Robert 'Rob' Schroeder (11. toukokuuta 1926, El Dorado, Arkansas – 3. joulukuuta 2011, Dallas, Texas, Yhdysvallat) oli yhdysvaltalainen Formula 1 -kuljettaja. Hän osallistui vain yhteen Grand Prix -kilpailuun, joka oli hänen kotikilpailunsa Yhdysvaltain Grand Prix 1962. Hän ei saavuttanut F1-urallaan yhtään MM-pistettä. Hän ajoi myös sarjan ulkopuolisissa osakilpailuissa. Schroeder kuoli sydänsairauksiin dallasilaisessa sairaalassa vuonna 2011.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1962 | Lotus | DUT  | MON  | BEL  | FRA  | GBR  | GER  | ITA  | USA 10 | RSA  | - | 0 |
Ritva Koukku-Ronde

Ritva Koukku-Ronde (2016)
Ritva Inkeri Koukku-Ronde (o.s. Koukku, s. 15. huhtikuuta 1956 Lahti) on suomalainen diplomaatti. Hän aloitti Suomen Intian-suurlähettiläänä New Delhissä 1. joulukuuta 2019. Sitä ennen hän toimi suurlähettiläänä Saksassa 2015–2019 ja Yhdysvalloissa 2011–2015.
Koukku-Ronde kirjoitti ylioppilaaksi vuonna 1976. Hän valmistui filosofian maisteriksi vuonna 1982 Tampereen yliopistosta, missä hän opiskeli historiaa ja tiedotusoppia. Gradussaan Koukku-Ronde käsitteli naisten äänioikeuskysymystä Britanniassa 1906–1918. Vuosina 1982–1985 hän työskenteli vapaana toimittajana.
Vuosina 1983–1984 Koukku-Ronde työskenteli Suomen Haagin suurlähetystön sihteerinä. Hän astui ulkoministeriön palvelukseen vuonna 1985. Hän on työskennellyt useissa eri tehtävissä ministeriössä ja Haagin, Bonnin, Nairobin ja Berliinin edustajistoissa. Vuosina 2003–2005 Koukku-Ronde toimi ulkoministeriön Eurooppa-osaston apulaisosastopäällikkönä, 2005–2009 kehityspoliittisen osaston päällikkönä ja 2009–2011 kehityspolitiikasta ja kehitysyhteistyöasioista vastaavana alivaltiosihteerinä.
Koukku-Ronden puoliso on hollantilainen kemisti Hidde Ronde. Heillä on kaksi aikuista tytärtä.
Aiheesta muualla

Ritva Koukku-Ronde Twitterissä
Maailmanpolitiikan näkymättömät sankarit - Ritva Koukku-Ronde Yle Areena. 20.7.2019.
Real Talk Entertainment

| Real Talk Entertainment |
| --- | --- |
Perustettu:  2003
Perustajat:  Derrick Johnson
Tilanne:  Aktiivinen
Jakelijat:  Koch Distribution
Tyylilajit:  Hip hop, Gangsta rap
Kotimaa:   Yhdysvallat
Sijainti:  Sacramento, Kalifornia
Kotisivu
Infobox OKNimi-testi OK: 
Real Talk Entertainment on yhdysvaltalainen levy-yhtiö.
Diskografia > 2004

Spice 1 & MC Eiht - Pioneers
Kool Keith - Dr. Octagon Part 2
Hollow Tip - Ghetto Famous
Diskografia > 2006

Young Noble & E.D.I. - Against All Oddz
Layzie Bone & Young Noble - Thug Brothers
Spice 1 & MC Eiht - Keep It Gangsta
Bizzy Bone - The Story
Bizzy Bone - The Midwest Cowboy
Stic.man & Young Noble - Soldier 2 Soldier
Celly Cel - The Wild West
Spice 1 - Life After Jive: 2000 to 2005
Celly Cel - The Hillside Stranglaz: Bad Influence
Brotha Lynch Hung & MC Eiht - The New Season
Diskografia > 2007

Bone Brothers - Bone Brothers 2
Bizzy Bone - Trials & Tribulations
Bizzy Bone - The Best of Bizzy Bone
Diskografia > 2008

Pastor Troy - Attitude Adjuster
Lil' Flip & Young Noble - All Eyez on Us
Bone Thugs - Still Creepin on Ah Come Up
8 Ball & E.D.I. - Doin' It Big
J-Bo - Atl's Finest
MJG - Pimp Tight
Lil Scrappy - Prince of the South
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Real Talk Entertainment
Käännös suomeksi
Riccardo Garrone

Riccardo Garrone ón ollut seuraavien henkilöiden nimi:
Riccardo Garrone (1936–2013), italialainen liikemies
Riccardo Garrone (1926–2016), näyttelijä, elokuvaohjaaja ja ääninäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riccardo Garrone”, voi hakea sivunnimihaulla, laajalla sivunnimihaulla tai tekstihaulla.
Rick Bowness

Rick Bowness
Richard Gary ”Rick” Bowness (s. 25. tammikuuta 1955 Moncton, New Brunswick) on kanadalainen jääkiekkovalmentaja ja pelaajauransa lopettanut jääkiekkohyökkääjä. Tällä hetkellä hän toimii NHL-seura Winnipeg Jetsin päävalmentajana.
Pelaajaura

Ennen uraansa ammattilaissarjoissa Bowness pelasi vuodet 1972–1975 LHJMQ-junioriliigassa. Aluksi hän edusti Québec Rempartsia, josta siirtyi kesken kauden 1973–1974 Montreal Bleu Blanc Rougeen. Hänen pisteiden valossa paras kautensa LHJMQ:ssa oli kausi 1974–1975, jolla hän teki sata tehopistettä, 24 maalia ja 76 syöttöpistettä. Hän sijoittui tuolla kaudella joukkueensa sisäisessä pistepörssissä sijalle kaksi ja koko liigan syöttöpörssissä jaetulle sijalle kuusi.
Bowness sai NHL-varauksen, kun Atlanta Flames varasi hänet numerolla 26 NHL:n varaustilaisuuden 1975 toisella kierroksella. WHA-seura Indianapolis Racers varasi hänet samana vuonna numerolla 62 WHA:n varaustilaisuuden viidennellä kierroksella. Bowness aloitti ammattilaisuransa NHL-varausta seuraavana kautena, joka kului pääasiassa Central Hockey Leaguen mestaruuden kauden päätteeksi voittaneessa Tulsa Oilersissa. Hän pelasi kauden 1975–1976 aikana myös viisi runkosarjaottelua Atlanta Flamesissä NHL:ssä ja kaksi runkosarjaottelua Nova Scotia Voyageursissa AHL:ssä. Kauden 1976–1977 Bowness pelasi puoliksi Flamesissä NHL:ssä ja puoliksi Oilersissa CHL:ssä.
Elokuussa 1977 Detroit Red Wings hankki Bownessin NHL-oikeudet Flamesiltä rahallista korvausta vastaan. Red Wingsissä hän pelasi vain kauden 1977–1978, jolla hän pelasi enemmän NHL-otteluita kuin minään muuna kautena, 61 runkosarjaottelua, joissa hänelle kertyi 19 tehopistettä (kahdeksan maalia ja 11 syöttöpistettä), sekä neljä pudotuspeliottelua. Lokakuussa 1978 Red Wings kauppasi hänen pelaajaoikeutensa rahallista korvausta vastaan St. Louis Bluesille. Seuraavat kaksi kautta hän pelasi pääasiassa Salt Lake Golden Eaglesissä CHL:ssä ja oli vuonna 1980 voittamassa toistamiseen CHL:n mestaruutta, Adams Cupia. Hän pelasi myös yhteensä 34 runkosarjaottelua Bluesissa NHL:ssä, 24 ottelua kaudella 1978–1979 ja kymmenen kaudella 1979–1980.
Viimeiset neljä pelaajakauttaan Bowness pelasi Winnipeg Jetsin organisaatiossa, johon hän siirtyi kesäkuussa 1980 Jetsin ja St. Louis Bluesin pelaajakaupassa vaihdossa puolustaja Craig Norwichiin. Kaudella 1980–1981 hän pelasi 45 NHL:n runkosarjaottelua Jetsissä ja teki NHL-uransa parhaat tehot, kahdeksan maalia ja 17 syöttöpistettä. Osan kaudesta hän vietti myös Tulsa Oilersissa CHL:ssä. Seuraava kausi kului lähes kokonaan Tulsassa, mutta keväällä 1982 hän pelasi myös yhdessä NHL:n pudotuspeliottelussa Winnipeg Jetsin ja St. Louis Bluesin välisessä ottelusarjassa. Ottelu jäi hänen viimeisekseen NHL:ssä. Viimeiset kaksi pelaajakauttaan hän pelasi Winnipeg Jetsin farmijoukkueessa Sherbrooke Jetsissä AHL:ssä.
Puolustavan hyökkääjän roolissa NHL-urallaan pelannut Bowness pelasi NHL:ssä 173 runkosarjaottelua, joissa teki yhteensä 55 tehopistettä, 18 maalia ja 37 syöttöpistettä. Hän pelasi urallaan myös viidessä NHL:n pudotuspeliottelussa, joissa jäi ilman tehomerkintöjä.
Perhe

Bownessilla ja hänen vaimollaan Judylla on kolme lasta: pojat Ricky ja Ryan sekä tytär Kristen. Columbus Blue Jackets varasi Ryan Bownessin numerolla 236 NHL:n varaustilaisuuden 2001 kahdeksannella kierroksella.
Randi Blehr

| Randi Blehr |
| --- | --- |

Henkilötiedot
Muut nimet:  Randi Marie Blehr (o.s. Nilsen)
Syntynyt: 12. helmikuuta 1851 Bergen, Norja
Kuollut: 13. kesäkuuta 1928 (77 vuotta) Oslo, Norja
Randi Marie Blehr (o.s. Nilsen; 12. helmikuuta 1851 Bergen – 13. kesäkuuta 1928 Oslo) oli norjalainen naisasianainen. Hän oli mukana perustamassa Norjan naisasialiittoa ja johti sitä vuosina 1895–1899 sekä 1903–1922. Blehr tavoitteli naisille äänioikeutta ja puhui rauhan puolesta. Hän oli naimisissa pääministeri Otto Blehrin kanssa.
Kuvia

Gina Krog (vas.) ja Randi Blehr Gustav Lærumin pilapiirroksessa vuodelta 1907.
Randi ja Otto Blehrin hauta Vår Frelsers gravlund -hautausmaalla Oslossa.
Aiheesta muualla

Kuvia tai muita tiedostoja aiheesta Randi Blehr Wikimedia Commonsissa
Reclaim

| Reclaim Keep of Kalessin |
| --- | --- | --- |

EP-levyn tiedot
 Äänitetty : 2003
 Julkaistu: 6. joulukuuta 2003
 Tuottaja(t): Obsidian C.
 Tyylilaji: black metal
 Kesto: 27.05
 Levy-yhtiö: FaceFront
Keep of Kalessinin muut julkaisut
| Agnen: A Journey Through the Dark 1999 | Reclaim 2003 | Armada 2006 |
Reclaim on norjalaisen black metal -yhtye Keep of Kalessinin ensimmäinen EP, joka on julkaistu 6. joulukuuta 2003.
Kappaleet

Traveller – 1.57
IX – 5.30
Come Damnation – 6.48
Obliterator – 5.05
Reclaim – 7.41
Kokoonpano

Attila Csihar – laulu
Arnt ”Obsidian C.” Ove Grønbech – kitarat, basso, syntetisaattori, sanoitukset
Frost – rummut
Torstein Parelius – sanoitukset
Arvostelut

Imperiumi.net:
Aiheesta muualla

Reclaim Discogsissa. (englanniksi)
Albumi Reclaim Encyclopaedia Metallum -sivustolla (englanniksi)
Keep of Kalessin
| Obsidian C>  • Thebon • Wizziac • Vyl |
| --- | --- |
Studioalbumit:  Through Times of War • Agnen: A Journey Through the Dark • Armada • Kolossus • Reptilian • Epistemology • Katharsis
EP:t:  Reclaim • Introspection • Heaven of Sin
Singlet:  "The Dragontower" • "The Divine Land" (2011 edit)
Demot:  Skygger av sorg
Rick Dangerous

| Rick Dangerous |
| --- | --- |
Kehittäjä:  Core Design
Julkaisija:  Firebird Software
Julkaistu:  1989
Lajityyppi:  tasohyppely
Pelimuoto:  yksinpeli
Alusta:  Acorn Archimedes, Amiga, Amstrad CPC, Atari ST, Commodore 64, DOS, ZX Spectrum
Jakelumuoto:  Levyke
Lisää peliartikkeleitaVideopelien teemasivulla
Rick Dangerous on Core Designin kehittämä ja Firebird Softwaren julkaisema tasohyppelypeli. Peli on julkaistu vuonna 1989 Amigalle, Amstrad CPC:lle, Atari ST:lle, Commodore 64:lle, DOS:lle ja ZX Spectrumille. Peli on julkaistu vuonna 1995 Acorn Archimedesille.
Peli oli Core Designin ensimmäinen julkaistu peli.
Pelille on julkaistu seuraaja Rick Dangerous 2.
Kehitys

Pelin idea syntyi kun vasta perustetulle yritykselle etsittiin tuoreita peli-ideoita. Pelin konsepti esiteltiin Indiana Jones -tyylisenä seikkailuna.